12 ವರ್ಷಗಳಿಂದ ಬತ್ತಿ ಹೋಗಿದ್ದ ಬೆಳವಾಡಿ ದೊಡ್ಡಕೆರೆ ತುಂಬಿತು ಕೊನೆಗೂ ಚಿಕ್ಕಮಗಳೂರು: ಸುಮಾರು 12 ವರ್ಷಗಳಿಂದ ಸಂಪೂರ್ಣ ಬತ್ತಿ ಹೋಗಿದ್ದ ಬೆಳವಾಡಿ ದೊಡ್ಡಕೆರೆಯಲ್ಲಿ ನೀರು ತುಂಬಿದ್ದು, ಸುತ್ತಮುತ್ತಲಿನ 25 ಹಳ್ಳಿಗಳ ಗ್ರಾಮಸ್ಥರಲ್ಲಿ ಸಂಭ್ರಮ ಮನೆಮಾಡಿದೆ. ಬೇಲೂರು ತಾಲೂಕಿನ ಹಳೇಬೀಡು ದ್ವಾರಸಮುದ್ರ ಕೆರೆ ಕೋಡಿ ಬಿದ್ದ ಹಿನ್ನೆಲೆ ಐತಿಹಾಸಿಕ ಬೆಳವಾಡಿ ಕೆರೆಗೆ ಅಪಾರ ಪ್ರಮಾಣದ ನೀರು ಹರಿದು ಬಂದಿದೆ. ಈ ಹಿಂದೆ 20 ಕೋಟಿ ಖರ್ಚು ಮಾಡಿ ಕರಗಡ ನೀರಾವರಿ ಯೋಜನೆ ಮಾಡಿ ಬೆಳವಾಡಿ ಕೆರೆಗೆ ನೀರು ಹರಿಸಲು ಯತ್ನಿಸಲಾಗಿದ್ದು, ಕಾರ್ಯ ವಿಫಲವಾಗಿತ್ತು. ಸದ್ಯ ತುಂಬಿದ ಕೆರೆ ನೋಡಲು ಸುತ್ತಮುತ್ತಲಿನ ಗ್ರಾಮಸ್ಥರು ತಂಡೋಪಾದಿಯಲ್ಲಿ ಆಗಮಿಸುತ್ತಿದ್ದಾರೆ.